CELEX: C2006/224/13
Language: el
Date: 2006-09-16 00:00:00
Title: Υπόθεση C-514/04: Απόφαση του Δικαστηρίου (δεύτερο τμήμα) της 13ης Ιουλίου 2006 [αίτηση του Gerechtshof te Amsterdam (Κάτω Χώρες) για την έκδοση προδικαστικής αποφάσεως] — Uroplasty BV κατά Inspecteur van de Belastingdienst/Douane district Rotterdam (Δασμολογική κατάταξη — Στείρες νιφάδες από πολυδιμεθυλοσιλοξάνη — Ελαστομερές σιλικόνης — Έννοια της αρχικής μορφής — Φάρμακο — Συσκευασία — Έννοια της συσκευής που εισάγεται στον οργανισμό )

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/8
            
         Απόφαση του Δικαστηρίου (δεύτερο τμήμα) της 13ης Ιουλίου 2006 [αίτηση του Gerechtshof te Amsterdam (Κάτω Χώρες) για την έκδοση προδικαστικής αποφάσεως] — Uroplasty BV κατά Inspecteur van de Belastingdienst/Douane district Rotterdam
   (Υπόθεση C-514/04) (1)
   
   (Δασμολογική κατάταξη - Στείρες νιφάδες από πολυδιμεθυλοσιλοξάνη - Ελαστομερές σιλικόνης - Έννοια της «αρχικής μορφής» - Φάρμακο - Συσκευασία - Έννοια της «συσκευής που εισάγεται στον οργανισμό»)
   (2006/C 224/13)
   Γλώσσα διαδικασίας: η ολλανδική
   Αιτούν δικαστήριο
   Gerechtshof te Amsterdam
   Διάδικοι στην υπόθεση της κύριας δίκης
   Uroplasty BV
   κατά
   Inspecteur van de Belastingdienst/Douane district Rotterdam
   Αντικείμενο της υποθέσεως
   Αίτηση εκδόσεως προδικαστικής αποφάσεως — Gerechtshof te Amsterdam — Δασμολογική κατάταξη του προϊόντος Implant Macroplastique — Στείρο ενέσιμο αιώρημα στερεών μορίων ελαστομερούς σιλικόνης για τη θεραπευτική αγωγή της κυστεοουρητηρικής (ή της κυστεονεφρικής) παλινδρομήσεως
   Διατακτικό της αποφάσεως
   Το παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 2388/2000 της Επιτροπής, της 13ης Οκτωβρίου 2000, έχει την έννοια ότι ένα προϊόν όπως η πολυδιμεθυλοσιλοξάνη, που αποτελείται από στείρες νιφάδες και έχει σχεδιαστεί ειδικά και προορίζεται αποκλειστικά για εισαγωγή στον οργανισμό, με σκοπό τη θεραπευτική αγωγή για ορισμένο πρόβλημα, και που είναι συσκευασμένο κατά την εμφάνισή του στο τελωνείο σε σάκους του 1 kg, πρέπει να θεωρηθεί ως συσκευή που εισάγεται στον οργανισμό και η οποία κατατάσσεται στην κλάση 9021 της Συνδυασμένης Ονοματολογίας. Το προϊόν αυτό, δεδομένου ότι δεν αποσκοπεί στην αντικατάσταση ενός οργάνου, αλλά στην υποβοήθηση της δημιουργίας συνδετικών ιστών από ένα προβληματικό μυ, πρέπει να καταταγεί στη διάκριση 9021 90 90 της Συνδυασμένης Ονοματολογίας.
   
      (1)  ΕΕ C 57 της 5.3.2005.